b'\n_START_ARTICLE_\nTOSE\n_START_PARAGRAPH_\nTOSE Co., Ltd. (Japansk: \xe6\xa0\xaa\xe5\xbc\x8f\xe4\xbc\x9a\xe7\xa4\xbe\xe3\x83\x88\xe3\x83\xbc\xe3\x82\xbb, Kabushiki-gaisha T\xc5\x8dse) er en videospillutvikler som har hovedkvarter i Kyoto i Japan. Selskapet er mest kjent for \xc3\xa5 ha utviklet Nintendos spillserie Game & Watch Gallery s\xc3\xa5 vel som andre Nintendo-relaterte spill. TOSE har utviklet over 1000 spill siden starten i 1979, men det er nesten umulig \xc3\xa5 identifisere alle siden TOSE er nesten aldri kreditert i spillene. Et nevneverdig unntak er Densetsu no Stafy-serien fordi TOSE eier rettighetene sammen med Nintendo. Visepresident for filialen i USA, Masa Agarida, har sagt at de ikke har en egen visjon, men at de f\xc3\xb8lger kundens visjon. Som oftest nekter de ogs\xc3\xa5 \xc3\xa5 sette selskapets navn eller stabens navn p\xc3\xa5 spillene.'